section_heading: 1993. – 1995. Drugi i treći studijski album
paragraph_text: U postavi koju su činili Goran Bare, Zoran Čalić, Željko Mikulić – Korozija i Jurica Nižić, Majke 1993. snimaju svoj drugi album Razdor za T.R.I.P., podružnicu Croatia Recordsa, zahvaljujući Aleksandru Dragašu. Tekstove potpisuje Bare, glazbu Zoran Čalić, a produkciju Denyken. Na izdanju tog albuma na CD-u nalaze se i najveći hitovi s prvog albuma. Za "Krvarim od dosade", prvu pjesmu s albuma, snimljen je glazbeni spot.